open-index/open-wikipedia-markdown huggingface dataset:
קרניים (סרט)

**קרניים** (באנגלית: **Horns**) הוא מותחן פנטזיה אמריקאי-קנדי בבימויו של אלכסנדר אג'ה, שעלה לאקרנים ב-31 באוקטובר 2014. הסרט מבוסס על ספרו של ג'ו היל בעל שם זהה. בסרט מגלם דניאל רדקליף גבר שהואשם ברצח חברתו (ג'ונו טמפל), שמשתמש ביכולות העל-טבעיות שלו שהתגלו לאחרונה במרדף שלו לחשוף את הרוצח האמיתי.

הקרנת הבכורה העולמית של הסרט התקיימה בפסטיבל הסרטים הבינלאומי בטורונטו בשנת 2013, ועלה לאקרנים בארצות הברית ב-31 באוקטובר 2014.

## תקציר העלילה
איגנטיוס פריש (דניאל רדקליף) הוא גבר בן 26, שיש לו הכול. יום אחד, הוא מחליט להציע לחברתו מילדות, מרין ויליאמס (ג'ונו טמפל) נישואים. אך בערב ההצעה, לפני שהוא מספיק לדבר, היא מבקשת ממנו שיעזוב אותה ויתאהב באחרת, מה שגורם לאיגנטיוס לחשוב שמרין בוגדת בו עם אחר. בזעמו הרב, איג הולך להשתכר בפאב. למחרת, מתעורר איגנטיוס, ומגלה כי הוא נאשם ברצח של חברתו. המשטרה ובית המשפט סוגרים את החקירה בשל חוסר ראיות והוא לא מואשם רשמית; אך כולם בעיירה הקטנה משוכנעים שהוא אשם.

בערב יום השנה למותה של חברתו, איג משתכר, ולמחרת מגלה שצומחות מהרקות שלו זוג קרניים, שנותנות לו כוח לדעת הכול על בן אדם ברגע שיגע בו, ועוד כוח שדוחף אנשים להתוודות על החטאים שלהם. איג מחליט להשתמש בכוחות הקרניים החדשות שלו על מנת למצוא את רוצח חברתו ולנקום בו. במהלך החקירה, איג מגלה דברים איומים על הסובבים אותו, נוסף על כן, איג מגלה שככל שהזמן עובר, הקרניים נותנות לו עוד ועוד כוחות חדשים, אך בד בבד הוא משנה צורה לדמוי שטן.

## צוות השחקנים

## הפקה
### פיתוח
ב-16 ביולי 2012, הודיע ג'ו היל, כותב הספר "קרניים" אשר עליו מבוסס הסרט באתר האינטרנט האישי שלו, כי הבמאי אלכסנדר אג'ה נבחר לביים את הסרט, וכי דניאל רדקליף וג'ונו טמפל התקבלו לתפקידים הראשיים. אלכסנדר אג'ה הסביר את התעניינותו הראשונית בפרויקט:  שיה לה-באף התקבל במקור לתפקיד הראשי בתור איג פריש, אבל מאוחר יותר הוחלף על ידי רדקליף.

### צילומים
הצילומים החלו באוקטובר 2012 והם הסתיימו בתחילת דצמבר. הצילומים צולמו בוונקובר, בקנדה ובקולומביה הבריטית.

### שחרור
תאריך היציאה לאקרנים היה ב-11 באוקטובר 2013. ב-7 בדצמבר 2012 פורסמו פרומואים שונים לסרט, ובהם גם סרטון של מאחורי הקלעים.

## קישורים חיצוניים

*  
* 
* 
* 

## הערות שוליים

קטגוריה:סרטי 2014
קטגוריה:סרטי אימה מ-2014
קטגוריה:סרטי אימה אמריקאיים

קטגוריה:סרטי פנטזיה
קטגוריה:סרטי מתח קנדיים
קטגוריה:סרטי מתח אמריקאיים
קטגוריה:סרטי דרמת אימה אמריקאיים
קטגוריה:סרטי דרמת אימה משנות ה-2010
קטגוריה:סרטים המבוססים על רומנים אמריקאים
מאה שנים... עשרת הגדולים

**מאה שנים... עשרת הגדולים** (באנגלית: **AFI's 10 Top 10**) היא רשימה של מאה הסרטים האמריקאיים הטובים ביותר בקטגוריות מסוימות, כפי שנקבע על ידי מכון הסרטים האמריקאי, על פי סקר של יותר מ-1,500 אנשי תעשיית הקולנוע, אשר בחרו מתוך רשימה של 500 סרטים. הרשימה הוצגה לראשונה בתוכנית ספיישל ברשת CBS ב-7 ביולי 2008, במסגרת סדרת **מאה שנים...** של מכון הסרטים האמריקאי.

## קטגוריות

## קישורים חיצוניים
* הרשימה באתר AFI
* רשימת הסרטים המועמדים

קטגוריה:סדרת מאה שנים
קטגוריה:ספיישלים טלוויזיוניים אמריקאים
קטגוריה:CBS: תוכניות וסדרות
עץ הכוכבים

[250px|ממוזער|איור לשיר מאת [קלמן גלב|קלמן גלֶבּ (תומא גלב ), מתוך ספר שיריו של מורגנטוי **בײַ דער ארבעט קלינגט דאָס ליד: לידער** (ורשה 1950)]]

"**עץ הכוכבים**" (במקור ביידיש: "**מײַן פֿעטער עליע האָט אַ בוים**", "**לדוֹדי אֵליה יש עץ**") הוא שיר ילדים יידי מאת המשורר הפולני-ישראלי לייב מורגנטוי, שנכתב ב-1938, הולחן ובוצע בשנות ה-50 על ידי נח נַחבּוּש, ובשנת 1969 תורגם-עובד לעברית על ידי יורם טהרלב עבור הזמרת חוה אלברשטיין, בלחן מאת נורית הירש.

## תוכן
השיר מתאר, מנקודת הראות של הנכד או הנכדה (במקור: אחיין או אחיינית), אדם זקן בעל עץ פלאי המצמיח כוכבים. הסב (במקור: הדוד אֵליה) יורד לעיר ומנסה למכור את הכוכבים אך אנשי העיירה צוחקים עליו, ובכל זאת הוא חוזר הביתה מאושר מאחר שכל כוכביו עדיין באמתחתו.

### פרשנות
השיר עוסק ביחס שבין קניינים רוחניים לגשמים, ובין ערכי הדור המבוגר לעומת ערכי הדור הצעיר, המקדש את החומרנות.

שם השיר,"עץ הכוכבים", הוא אוקסימורון שכן עץ הוא אובייקט נטוע וקרוב לקרקע ואילו הכוכבים ממוקמים בחלל ומרוחקים מאוד. הכוכבים מסמלים רעיונות או ערכים נשגבים שאינם תלויים בזמן. מאירי עיניים, כלומר מכוונים להעשיר את נפשו של האדם ולהאיר את דרכו בחיים.

## היסטוריה
המשורר לייב מורגנטוי (מאָרגנטוי; 1905–1979), יליד העיירה פינסק שבפולין, כתב את השיר בעירו בשנת 1938. זהו חלק ממחזור השירים "מײַן פֿעטער עליע" – דוֹדי אֵליה (אליהו) – המספר על הדוד. השיר התפרסם בספר שיריו "בײַ דער ארבעט קלינגט דאָס ליד" (ורשה 1950), ולימים נכלל בקובץ שיריו "צער און פֿרייד: לידער און פּאָעמען, 1928–1968" (תל אביב 1968).

"פֿעטער עליע" הולחן על ידי השחקן היידי נח נַחבּוּש (נאַכבוש; 1888–1970) והושר על ידו בתקליטו *Noah Nachbush – Gems of Yiddish* (1955). בשנת 1969 הקליטה הזמרת חוה אלברשטיין את השיר (ביידיש, בלחן נחבוש) בתקליטה "מאַרגאַריטקעלעך" (1969). באותה שנה תרגם יורם טהרלב עבורה את השיר לעברית, נורית הירש חיברה לו לחן חדש, ואלברשטיין ביצעה גם את הגרסה העברית. בשנה שלאחר מכן הופיע השיר בתקליטה "מרדף" (1970).

## השיר בדפוס
במקור (יידיש):
* 
* 

בעברית:
* לייב מורגנטוי, "עץ הכוכבים", **עץ הכוכבים**; ציר אריה מוסקוביץ, תל אביב: יסוד (מרגנית: ספריה לגיל הרך), תשל"ח 1977.
* יורם טהרלב, **אין כבר דרך חזרה: שירים וסיפורים על ישראל אחרת**, תל אביב: משרד הביטחון – ההוצאה לאור, תשס"ה 2004, עמ' 176.

## ביצועים
במקור (יידיש):
* נח נחבוש, *Noah Nachbush – Gems of Yiddish*, [ברוקלין, ניו יורק: Noah Nachbush Records, 1955?].
* חוה אלברשטיין, "פֿעטער עליע", **מאַרגאַריטקעלעך**, סי בי אס, 1969.

בעברית:
* חוה אלברשטיין, "עץ הכוכבים", **מרדף**, הד ארצי, 1970.

הצמד גיא ויהל מבצעים את השיר המוכר "עץ הכוכבים" במסגרת פרויקט 'יעלה ויבוא' חלק ב. נובמבר 2021

## קישורים חיצוניים

* עץ הכוכבים ברעננה, באתר "הבית של שוש ויוסי"

ביצועים:
*  (בלחן המקורי)
*  (עם אנימציה מאת רעות אברני; תסריט ובימוי: יובל גידרון. מתוך ה-DVD "עץ הכוכבים – שירי הילדים של חוה אלברשטיין", NMC, 2014)

## הערות שוליים

קטגוריה:שירי 1938
קטגוריה:שירי 1969
קטגוריה:סינגלים מ-1969
קטגוריה:שירי חוה אלברשטיין
קטגוריה:שירים ביידיש
קטגוריה:שירים בעברית
קטגוריה:שירים שתורגמו מיידיש לעברית
קטגוריה:שירים שנכתבו על ידי יורם טהרלב
קטגוריה:שירים שהולחנו על ידי נורית הירש
קטגוריה:שירים שהופקו על ידי נורית הירש
קטגוריה:שירי ילדים
קטגוריה:סינגלים בהוצאת NMC יונייטד אנטרטיינמנט
ים כחול עמוק

**ים כחול עמוק** (באנגלית: **Deep Blue Sea**) הוא סרט אימה אמריקאי משנת 1999 בבימויו של רני הרלין, ובכיכובם של תומאס ג'יין, ספרון בורוז וסמואל ל. ג'קסון.

## תקציר העלילה
במרכז מחקר סודי הממוקם באי בודד צוות של מדענים מנסים למצוא תרופה למחלת אלצהיימר בעזרת הגדלת מוחם של כרישי מעבדה. כאשר התהליך לא מצליח כרצוי **ד"ר סוזאן מקליסטר** (ספרון בורוז) מחליטה להשתמש בהנדסה גנטית כדי להגדיל את מוחו של כריש מסוים על מנת שהוא יתפתח יותר מבלי ליידע את יתר המדענים. כתוצאה ממעשיה של סוזאן מתפתחת אצל הכרישים תופעת לוואי חמורה - הם הופכים לחכמים יותר, מהירים יותר ומסוכנים בהרבה יותר.

בהמשך, שרשרת אירועים מאפשרת לכרישים להציף את מבנה מרכז מחקר ובעקבות כך הם מסוגלים לשחות ברחבי הבניין כאשר הם מנסים לברוח מהבניין, להגיע לים ולצאת לחופשי. צוות מדענים צריך כעת לנסות ולברוח ממרכז המחקר אשר מוצף בהדרגה, להימנע מלהיאכל על ידי הכרישים, ולמנוע מהכרישים להצליח להגיע לים הפתוח.

## קישורים חיצוניים
* 

קטגוריה:סרטי אימה מ-1999
קטגוריה:סרטי אימה אמריקאיים
קטגוריה:סרטי האחים וורנר
קטגוריה:סרטים על כרישים
קטגוריה:סרטים אמריקאיים משנת 1999
קטגוריה:סרטי 1999
קטגוריה:סרטי רני הרלין
אלון רוזן

**אלון איסר רוזן** (נולד ב-29 בינואר 1981) הוא איש ציבור ואיש עסקים ישראלי, מייסד חב' Elements ומנכ"ל החברה. היה המנכ"ל בפועל של המשרד להגנת העורף.

## ביוגרפיה
רוזן נולד בכפר אז"ר ובגיל צעיר עבר להתגורר ביבנה שם התחנך בבית הספר התיכון ע"ש גינסבורג. שירת כלוחם בחיל התותחנים וסופח לתפקיד רס"פ ביחידה שהוקמה בחיל באותה תקופה. שוחרר מוקדם עקב פציעה במהלך שירותו שהצריכה ניתוח ושיקום במשך כשנה.

סיים תואר ראשון בממשל וחברה במכללה האקדמית תל אביב-יפו ותואר שני במשפטים באוניברסיטת בר-אילן.

החל את פעילותו הציבורית בגיל 22 כאשר נבחר לחבר במועצת עיריית יבנה מטעם מפלגת "יבנה שלנו" בראשות צבי גוב-ארי, ראש עיריית יבנה ובמקביל שימש במגוון תפקידים בהם- יו"ר אגודת הסטודנטים של המכללה האקדמית תל אביב-יפו, סגן ומ"מ יו"ר ארגון הסטודנטים בישראל ויו"ר עמותת "אנוש" ביבנה. לאחר מכן, חבר לח"כ מתן וילנאי וליווה אותו במגוון תפקידיו בממשלת ישראל החל משנת 2007 כסגן שר הביטחוןועד פרישתו באוגוסט 2012 לאחר סיום תפקידו כשר להגנת העורף בעקבות מינויו לשגריר ישראל בסין. במסגרת תפקידו כראש המטה של השר להגנת העורף שימש רוזן כמזכיר "ועדת ליבנה" אשר בראשה עמד האלוף במיל' זאב ליבנה, הוועדה עסקה בחלוקת תחומי האחריות והסמכויות בין משרד הביטחון למשרד להגנת העורף. עם הקמת המשרד (הכפוף למשרד הביטחון) מינה וילנאי את רוזן למנכ"ל בפועל.

רוזן חבר בהנהלת עמותת "ציוני ישראל" למען קידום הגיוס של בני הקהילה האתיופית בישראל וחבר בחבר הנאמנים של המכללה האקדמית תל אביב-יפו.

רוזן חבר בלשכת המסחר ישראל קוריאה הדרומית. בין השנים 2007-2003 שימש חבר דירקטוריון בחברת "קסם – מישר בע"מ".

מכהן כמנכ"ל חברת Elements שהוקמה לאחר פרישתו של רוזן מהמשרד להגנת העורף, החברה עוסקת בניהול פרויקטים וייעוץ אסטרטגי לגופים, חברות, ממשלות וארגונים בתחומי הגנת המולדת והעורף.

## קישורים חיצוניים
* 

## הערות שוליים

קטגוריה:יבנה: אישים
קטגוריה:חברי מועצה ברשויות מקומיות בישראל
קטגוריה:אנשי עסקים ישראלים
קטגוריה:בוגרי תיכון גינסבורג (יבנה)
קטגוריה:בוגרי המכללה האקדמית תל אביב-יפו
קטגוריה:ישראלים שנולדו ב-1981
ריקודים עם כלבים

250px|ממוזער|שמאל|כלב בתחילת ביצוע תרגיל עם המנחה.
**ריקודים עם כלבים** (באנגלית: **Musical canine freestyle** או **Dogdancing**) הוא ספורט כלבני מודרני המשלב אימוני משמעת, טריקים, וריקוד המאפשר קיומה של אינטראקציה יצירתית בין הכלבים והבעלים שלהם. זהו ספורט תחרותי במספר מדינות ברחבי העולם.

## היסטוריה
הספורט החל להתפתח במספר מקומות ברחבי העולם בסביבות שנת 1989, כאשר תוך 3 שנים החלו מופעים להדגמת ה"רגלי" לצלילי מוזיקה בארצות הברית, קנדה, אנגליה והולנד.

## טכניקה
השלב הראשון הוא ללמד את הכלב לעבוד מכל צדדי הנוהג, ולא רק מצד שמאל כפי שנהוג בתחרויות משמעת. הנוהג מחלק את הריקוד לחלקים קצרים הכוללים מספר טריקים בודדים בכל חלק, ובהדרגה משלב את כל החלקים ליצירת ריקוד שלם.

ישנם שני סוגים עיקריים ל**ריקודים עם כלבים**:

**רגלי למוזיקה**
על הכלב להיות באחד ממצבי ה"רגלי" השונים בזמן שהנוהג נע לצלילי המוזיקה. על הכלב והנוהג להישאר קרובים זה לזה לכל אורך הרוטינה, תוך כדי תנועה קדימה, אחורה, לצדדים או באלכסונים. בחלק מהארגונים אסור לבצע תנועות אשר אינן "רגלי" (למשל קפיצות, גלגולים, מעבר בין רגלי הנוהג וכדומה).

**ריקודים בסגנון חופשי**
על הכלב לבצע טריקים ותרגילים שונים ומגוונים. ניתן לשלב קטעי "רגלי" יחד עם תנועות נוספות, למשל סללום בין רגלי הנוהג, שליחת הכלב למרחק, תנועות מתואמות של הנוהג והכלב כאשר הם במרחק זה מזה, כמו גם טריקים דרמטיים יותר כדוגמת קפיצות, גלגולים או סיבובים. טריק נפוץ בסוף ריקוד הוא קפיצה של הכלב לידי הנוהג, או מעל גבו.

## תחרויות
ישנם מספר ארגונים המארגנים תחרויות. למשל *WCFO - World Canine Freestyle Organization*, *MDSA - Musical Dog Sport Association*, וכן ארגונים שונים במדינות שונות.

חוקי התחרויות שונים מארגון לארגון וממדינה למדינה, אך רובם מבוססים על ניקוד ליכולת טכנית ויכולת אומנותית. אסור להשתמש בעזרי אילוף, חטיפים או צעצועים בזמן התחרות, מלבד בחלק ממקצי המתחילים. ניתן להתחרות כצוות נוהג-כלב בודד, כזוג צוותי נוהג-כלב או כקבוצה הכוללת מספר צוותי נוהג-כלב. ברוב המקרים עם כל נוהג מתחרה כלב בודד, אך ישנם ארגונים בהם יש מקצים לנוהג אחד עם זוג כלבים. בחלק מהארגונים ובחלק מהמקצים מותר להשתמש באביזרים שונים בזמן הריקוד.

בכל המקצים, על הריקוד להתאים למוזיקה. המוזיקה משפיעה על כל חלק מהריקוד, החל מהתלבושת של הנוהג וכלה בכוריאוגרפיה של התנועות. ריקוד שלא נע בקצב המוזיקה לא יקבל ניקוד גבוה.

## בישראל
בינואר 2019 התקיימה אליפות ישראל בריקוד עם כלבים התקיימה לראשונה על ידי ההתאחדות הישראלית לכלבנות בסביון. במקום הראשון זכתה אלכסה, בורדר קולי בת ארבע שנים עם בעליה סתוית בודין מחיפה.

## ראו גם
* אג'יליטי
* פריסבי לכלבים

## קישורים חיצוניים

* World Canine Freestyle Organization
* Musical Dog Sports Association
* OEC 2011 - אתר אליפות אירופה הפתוחה ב**ריקודים עם כלבים** לשנת 2011
* FCI WC 2012 - אתר אליפות העולם של ה-FCI ב**ריקודים עם כלבים** לשנת 2012
* OEC 2012 - אתר אליפות אירופה הפתוחה ב**ריקודים עם כלבים** לשנת 2012
* OEC 2013 - אתר אליפות אירופה הפתוחה ב**ריקודים עם כלבים** לשנת 2013
* 

קטגוריה:ספורט כלבים
קטגוריה:מחול
שמואל אריאל (עסקן ציוני)

**שמואל אריאל** (**זילבֶּרדיק**) (1 באוגוסט 1902 – 16 באוגוסט 1953) היה מהנדס כימיה איש העלייה השלישית, מייסד ומנהל מפעל התמרוקים "מפעלים כימיים מזרחיים עדיף" ברמת גן, מעסקני התאחדות בעלי התעשייה וממייסדי וראשי האיגוד למען תוצרת הארץ.

## ביוגרפיה
אריאל נולד בשם שמואל זילברדיק ב-1902 בוורשה שבפולין הרוסית, בנו של מנחם מֶנדֶל זילברדיק, סוחר. התחנך ב"חדר" ובגימנסיה עברית. למד באוניברסיטת ורשה. ב-1923 עלה לארץ ישראל כחלוץ. מעלייתו עבד כפועל חקלאי עד 1927, אז נסע להמשיך לימודי הנדסת כימיה באוניברסיטת ז'נבה, וב-1929 קיבל תואר דוקטור למדעים.
הוא שב לארץ, וב-1932 ייסד וניהל עם גיסו (אחי אשתו) יוסף שופמן את המפעל הראשון לתמרוקים בקנה מידה אירופי בארץ, "מפעלים חימיים מזרחיים" (מ.ח.מ.) "עדיף" ברמת גן – הסניף הארצישראלי של מפעל הקוסמטיקה הוורשאי "ש. שופמן" שבבעלות משפחתו של שופמן, יצרנית ליין המותגים הפופולרי לתינוקות וילדים "בֶּבֶּה שופמנ'ס".

משנת 1933 היה חבר הוועד הפועל של התאחדות בעלי התעשייה. בנובמבר 1934 היה בין אנשי הציבור והתעשיינים שייסדו את האיגוד למען תוצרת הארץ (שבסוף 1935 הצטרפה אליו ההסתדרות הכללית) והיה חבר הנהלת המרכז ויו"ר האיגוד בתל אביב. בשנת 1938 היה בין ששת עסקני התנועה שריצו מעצר בית אדמיניסטרטיבי של שלושה חודשים, בהם משה חלוץ, יעקב צדקוני ושמעון קושניר.

בערוב ימיו פעל למען הקמת אוניברסיטה בתל אביב.

התגורר ברח' פינסקר 12 בתל אביב.

שמואל אריאל נפטר בתל אביב ב-15 באוגוסט 1953 בתום מחלה קשה, בגיל 51. נקבר בבית העלמין נחלת יצחק.

אריאל היה אחיהם של המהנדס ישראל זילברדיק; של פרומה, פעילה ציונית בפולין ובארץ ושל פרידה קוֹרנגרין, עורכת דין ופעילה חברתית.

## לקריאה נוספת
* 'אריאל (זילברדיק), שמואל', בתוך: דוד קלעי (עורך), **ספר האישים: לכסיקון ארצישראלי**, תל אביב: מסדה, תרצ"ז 1936, עמ' 59. 


* 'Ariel, Shmuel,' in: *Who's who, Israel*, Tel-Aviv: Mamut, 1952, p. 89.


## קישורים חיצוניים
* 
*  (עם פטירתו)
* 

## הערות שוליים

קטגוריה:מהנדסי כימיה ישראלים
קטגוריה:תעשיינים ישראלים
קטגוריה:פעילים פוליטיים ישראלים
קטגוריה:ישראלים ילידי פולין
קטגוריה:אנשי העלייה השלישית
קטגוריה:אישים הקבורים בבית הקברות נחלת יצחק
קטגוריה:בעלי תואר דוקטור מאוניברסיטת ז'נבה
קטגוריה:בוגרי אוניברסיטת ורשה
קטגוריה:ישראלים שנולדו ב-1902
קטגוריה:ישראלים שנפטרו ב-1953
ספיי קידס

**ספיי קידס** (באנגלית: **Spy Kids**) הוא סרט מדע בדיוני אמריקני לילדים משנת 2001 בבימויו של רוברט רודריגז. הסרט בכיכובם של אלכסה וגה ודריל סברה. זהו הסרט הראשון בסדרת "ספיי קידס".

## תקציר העלילה
כרמן וג'וני הם שני אחים אמריקאים, החיים עם ההורים שלהם אינגריד וגרגוריו קורטז. הילדים חושבים שההורים שלהם משעממים, אולם הם לא יודעים כי הם מרגלים בסוכנות OSS - Organization of Super Spies (אזכור ל-OSS). שני ההורים החליטו לפרוש מחיי הריגול כדי להתאחד עם המשפחה, אולם הם נלכדו על ידי פלופ (מייק ג'אדג') והרובוטים שלו דמויי כפות הידיים. כעת, כרמן וג'וני צריכים להציל את ההורים שלהם ואת העולם מידי פלופ וצבא הרובוטים שלו.

## הדמויות וצוות השחקנים
* ג'וני (מגולם על ידי דריל סברה, מדובב בגרסה העברית על ידי דניאל מגון) - אחיה של כרמן
* כרמן (אלקסה וגה / יסמין עיון) - אחותו של ג'וני
* אינגריד (קארלה גוג'ינו / רמה מסינגר) - אמם של כרמן וג'וני
* גרגוריו (אנטוניו בנדרס / דני בסן) - אביהם של כרמן וג'וני
* מאקט (דני טרחו / מיכה מורים) - דודם של כרמן וג'וני
* פאגן פלופ (אלן קאמינג / אוהד שחר) - האיש הרע. כוכב תוכנית הילדים "הפוגליס של פלופ"

## סרטי המשך
בעקבות הצלחת הסרט, יצאו שלושה סרטי המשך: ספיי קידס 2: אי החלומות האבודים, ספיי קידס 3: סוף המשחק וספיי קידס 4: כל הזמן שבעולם.

בשנת 2023 עתיד לצאת בנטפליקס סרט אתחול בשם ספיי קידס: ארמגדון.

## קישורים חיצוניים
* 

* 

קטגוריה:ערכים שבהם תבנית בריטניקה אינה מתאימה
קטגוריה:סרטי הרפתקאות אמריקאיים
קטגוריה:סרטי ילדים
קטגוריה:סרטי מדע בדיוני אמריקאיים
קטגוריה:סרטי ריגול
קטגוריה:סרטים אמריקאיים משנת 2001
קטגוריה:ספיי קידס
קטגוריה:סרטי 2001
קטגוריה:סרטים עם מוזיקה מאת דני אלפמן
ספיי קידס 2: אי החלומות האבודים

**ספיי קידס 2: אי החלומות האבודים** (באנגלית: **Spy Kids 2: The Island of Lost Dreams**) הוא סרט הרפתקאות אמריקני משנת 2002 בבימויו של רוברט רודריגז. זהו הסרט השני בסדרת סרטי ספיי קידס.

## תקציר העלילה
כרמן וג'וני כבר סוכנים יותר מנוסים ויותר פעילים אשר עומדים בראש מחלקת הילדים של הסוכנות OSS - Organization of Super Spies (אזכור ל-OSS). אולם בעקבות תקלה בלונה פארק הם מגלים שיש להם מתחרים המאיימים על מקומם גארי וגרטי גיגלס. כדי לשמור על מעמדם  ולהציל את העולם, כרמן וג'וני נוסעים לאי החלומות האבודים אשר שוכן שם מדען מטורף בשם רומרו (סטיב בושמי) העושה ניסויים גנטים בחיות.

## הדמויות וצוות השחקנים
* ג'וני (דריל סברה / דניאל מגון) - הדמות הראשית בסדרה. אחיה של כרמן ונכדו של ולנטין.
* כרמן (אלקסה וגה / יסמין עיון) - אחותו של ג'וני. נכדתו של ולנטין.
* ולנטין (ריקרדו מונטלבן / דב רייזר) - סבם של ג'וני וכרמן. יושב על כיסא גלגלים כבר 30 שנה.
* הלגה (הולנד טיילור / שפרירה זכאי) - סבתם של ג'וני וכרמן.
* אינגריד (קארלה גוג'ינו / רמה מסינגר) - אמם של כרמן וג'וני
* גרגוריו (אנטוניו בנדרס / דני בסן) - אביהם של כרמן וג'וני
* גארי גיגלס (מאט אולירי / דין ברנד) - סוכן מתחרה של ג'וני, אח של גרטי
* גרטי גיגלס (אמילי אוסמנט / שירה זמק) - סוכנת מתחרה של כרמן, אחות של גארי
* רומרו (סטיב בושמי / יורם יוספסברג)- מדען מטורף אשר עושה ניסויים גנטים בחיות האי.

## קישורים חיצוניים
* 

* 

קטגוריה:סרטי פעולה אמריקאיים
קטגוריה:סרטי 2002
קטגוריה:סרטי המשך אמריקאיים
קטגוריה:סרטי הרפתקאות
קטגוריה:סרטי ריגול
קטגוריה:ספיי קידס
De-Loused in the Comatorium

**De-Loused in the Comatorium** הוא אלבום הבכורה על ידי להקת הרוק המתקדם האמריקנית, דה מארס וולטה. האלבום יצא לאור ב-24 ביוני 2003 על ידי Gold Standard Laboratories ויוניברסל רקורדס. זהו אלבום קונספט המספר על סיפור מאת סולן הלהקה, סדריק ביקסלר-זוולה יחד עם מניפולציה של צלילים מאת האמן, ג'רמי מייקל-וורד. זהו סיפור על אדם שנכנס לתרדמת שבוע ארוכה לאחר מנת יתר של תערובת של מורפיום ורעל עכברים. הסיפור גם מרמז על מותו של אחד מחבריו של סדריק, האמן מאל פאסו שבטקסס, חוליו ונגס (1972–1996). מפיקי האלבום היו ריקרובין יחד עם גיטריסט הלהקה, עומר רודריגז-לופז. זהו אלבום האולפן היחיד שבו השתתף חבר הלהקה, ג'רמי מייקל וורד שלאחר מכן נמצא מת ממנת יתר של הרואין. האלבום גם שוחרר אחרי עזיבתו של הבסיסט, מייקל באלזארי שחזר ללהקת, רד הוט צ'ילי פפרז. המוזיקה באלבום משלבת סגנונות רבים כגון: רוק מתקדם, רוק ניסיוני, פיוז'ן ומוזיקה לטינית. שם האלבום נלקח מהמילים של השיר, Eunuch Provocateur ב-מיני אלבום של הלהקה, Tremulant. עטיפת האלבום עוצבה על ידי סטורם ת'ורג'רסון.

## רשימת שירים
כל השירים נכתבו על ידי סדריק ביקסלר-זוולה יחד עם ג'רמי מייקל וורד. כל המוזיקה הולחנה על ידי עומר רודריגז-לופז חוץ מאיפה שמצוין.
#Son et Lumière - 1:35
#Inertiatic ESP - 4:24
#Roulette Dares (The Haunt of) - 7:31
#Tira Me a las Arañas (בתרגום לעברית:זרקי אותי לעכבישים) - 1:28
#Drunkship of Lanterns (רודריגז-לופז, ביקסלר-זוולה) - 7:05
#Eriatarka - 6:20
#Cicatriz ESP - 12:29
#This Apparatus Must Be Unearthed (רודריגז-לופז, ביקסלר-זוולה) - 4:58
#Televators - 6:19
#Take the Veil Cerpin Taxt - 8:42

## נגנים
### הלהקה
*סדריק ביקסלר-זוולה - זמרה
*עומר רודריגז-לופז - גיטרה
*ג'ון ת'יאודור - תופים
*ישהיע "איקיי" אוונס - קלידים
*מייקל באלזארי - גיטרת בס
*ג'רמי מייקל וורד - מניפולציית צלילים ואפקטים

### נגנים נוספים
* לני קאסרו - כלי הקשה
* ג'ון פרושיאנטה - גיטרה וסינתיסייזר ("Cicatriz ESP")
* ג'סטין מלדאל-ג'ונסן - קונטרבס ("Televators")

## קישורים חיצוניים

* שיר דויטש, De-Loused in the Comatorium ביקורת עברית, באתר מתקדם.

## הערות שוליים

קטגוריה:אלבומי בכורה מ-2003
קטגוריה:אלבומי קונספט
קטגוריה:אלבומים שהופקו על ידי ריק רובין
צבי מזאל

**צבי מַזאֵל** (נולד ב-4 במרץ 1939), מזרחן ודיפלומט ישראלי כיהן כשגריר ישראל ברומניה, במצרים ובשוודיה. עמית מחקר ב.

## קורות חיים
מזאל נולד בבני ברק. הוא שירת בצה"ל בשנים 1956 עד 1958. לאחר שירותו הצבאי למד בצרפת תואר ראשון במדעי המדינה ותואר שני במכון למדע המדינה פריז.

ב-1966 הצטרף לסגל הדיפלומטי של משרד החוץ. הוא שימש כחוקר במכון למחקר מדיני של משרד החוץ ומזכיר ראשון בשגרירות ישראל במדגסקר בשנים 1969 עד 1973. בהמשך שימש נספח פוליטי בשגרירות ישראל בצרפת עד 1977. לאחר שובו שימש חוקר בכיר במכון למחקר מדיני. ב-1979 מונה לסגן מנהל ענף מצרים. בשנים 1980 עד 1982 שימש יועץ מדיני בשגרירות ישראל בקהיר בירת מצרים. ב-1983 מונה לסגן מנהל מחלקת אפריקה, ובהמשך למנהל מחלקת מצרים וצפון אפריקה. במקביל עמד בראש ועד העובדים של משרד החוץ. בשנים 1987 עד 1989 כיהן כראש מחלקת מזרח אירופה במשרד. באוגוסט 1989 מונה לשגריר ישראל ברומניה. הוא כיהן בתפקיד בתקופת המהפכה הרומנית, שבה הופל המשטר הקומוניסטי והוצא להורג ניקולאה צ'אושסקו. ב-1992 מונה לסמנכ"ל משרד החוץ הממונה על אגף אפריקה. בעקבות הסכמי אוסלו חלה פריחה ביחסי ישראל עם מדינות אפריקה, ובתקופת כהונתו של מזאל חודשו היחסים עם 19 מדינות אפריקאיות. בדצמבר 1996 מונה לשגריר ישראל במצרים וכיהן בתפקיד עד 2001. שימש כמומחה מיוחד לענייני ערבים. בדצמבר 2002 מונה לשגריר ישראל בשוודיה וכיהן בתפקיד עד 2004.

בינואר 2004 התפרסם מזאל כשחיבל במיצג "שלגיה וטירוף האמת" של האמן השוודי-ישראלי דרור פיילר, בו הוצגה תמונתה של המחבלת שביצעה את הפיגוע במסעדת מקסים בטענה ש"המיצג מעודד רצח עם". בעקבות הפרשה זומן לבירור במשרד החוץ השוודי וזכה לתמיכת בכירי משרד החוץ הישראלי וכן של שר החוץ סילבן שלום וראש הממשלה אריאל שרון.

מאז פרישתו משמש עמית-חוקר ומנהל האתר בערבית במרכז הירושלמי לענייני ציבור ומדינה. כמו כן הוא כותב טורי דעות באתרי האינטרנט ynet ו-nrg מעריב.

צבי מזאל נשוי למישל, סופרת ומתרגמת שהכיר בעת לימודיו בצרפת, והוא אב לשלושה.

## לקריאה נוספת
* 

## קישורים חיצוניים

* 
* טוריו של צבי מזאל, באתר nrg מעריב
* טוריו של צבי מזאל, באתר ynet
*טוריו של צבי מזאל, באתר מידה
* 
* 

## הערות שוליים

קטגוריה:שגרירי ישראל במצרים
קטגוריה:שגרירי ישראל ברומניה
קטגוריה:שגרירי ישראל בשוודיה
קטגוריה:פובליציסטים ישראלים
קטגוריה:עובדי משרד החוץ
קטגוריה:מזרחנים ישראלים
קטגוריה:בוגרי המכון למדע המדינה פריז
קטגוריה:סגל המרכז הירושלמי לענייני חוץ וביטחון
קטגוריה:ישראלים שנולדו ב-1939
קטגוריה:ראשי ועד עובדים בישראל
סלוצקי

**סלוצקי** (פולנית: **Słucki**, בלארוסית: **Слуцкі**) שם משפחה יהודי מזרח אירופאי שפירושו **מן [[סלוצק]]**.
השם מעיד על שורשים מן הקהילה היהודית של סלוצק.

קטגוריה:שמות משפחה
קטגוריה:סלוצק
זריקה (ספורט)

באתלטיקה, ענפי ה**זריקה** הם אלה שבהם המטרה היא זריקתו של עצם מסוים למרחק רב ככל האפשר. תחרויות של הטלת אבנים או עצמים כבדים אחרים ידועות מזמנים קדומים. הומרוס סיפר על תחרויות כאלה באיליאדה.

ענפי הזריקה הם:
* **[[הדיפת כדור ברזל]]**: ספורט שבו אדם הודף כדור ברזל במשקל כבד (7.26 קילוגרם לגברים ו-4 קילוגרם לנשים). שיא העולם לגברים הוא 23.56 מטר, ולנשים – 22.63 מטר.
* **[[הטלת כידון]]**: ספורט שבו אדם מטיל כידון, אובייקט דק וארוך העשוי ממתכת, פיברגלס, ולעיתים גם מסיבי פחם. שיא העולם לגברים הוא 98.48 מטר, ולנשים – 72.28 מטר
* **[[זריקת דיסקוס]]**: ספורט שבו אדם זורק דיסקוס (דסקה עגולה) במשקל שני קילוגרם לגברים וקילוגרם אחד לנשים. זורק הדיסקוס אוחז בו ביד אחת מתוחה כאשר היא מורמת לצד גופו, מסתובב סביב עצמו, כדי לתת לדיסקוס תנופה, וזורק את הדיסקוס. שיא העולם לגברים הוא 74.35 מטר, ולנשים – 76.80 מטר.
* **[[יידוי פטיש]]**: ספורט שבו אדם זורק כדור ברזל המחובר לתיל שבקצהו ידית, המכונים "פטיש". שם הענף נובע מתחרויות מוקדמות יותר בהיסטוריה, במהלכן נזרק פטיש של ממש. הפטיש לגברים שוקל 7.257 ק"ג ולנשים – 4 ק"ג. שיא העולם לגברים הוא 86.74 מטר, ולנשים – 82.98 מטר.
***[[זריקת אלה]]**: ספורט שבו אדם זורק אלה מעץ.


קובץ:Bundesarchiv Bild 183-44941-0006, Plihan.jpg|הדיפת כדור ברזל
קובץ:Bregje crolla Europacup 2007.jpg|הטלת כידון
קובץ:BASA-3K-7-422-22-Robert Garrett throwing the discus at 1896 Summer Olympics.jpg|זריקת דיסקוס
קובץ:Hammerthrow wire.jpg|יידוי פטיש


## ראו גם
* זריקת פרסה

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אתלטיקה
CiU

**CiU**, (ראשי תיבות בקטלנית של **Convergència i Unió** - התכנסות ואיחוד) היה מערך מפלגות מרכז-ימין לאומני קטלאני. המרכיב הראשי בה היא מפלגת "ההתכנסות הדמוקרטית של קטלוניה" (CDC, ראשי תיבות בקטלנית של Convergència Democràtica de Catalunya), הליברלית, והמרכיב המשני היא מפלגת "האיחוד הדמוקרטי של קטלוניה (UDC, ראשי תיבות בקטלנית של Unió Democràtica de Catalunya), הנוצרית דמוקרטית.

המפלגה החזיקה בשלטון בז'נרליטט של הקהילה האוטונומית קטלוניה מאז כינונו מחדש ב-1980 ועד שנת 2003 בהנהגתו של ז'ורדי פוז'ול. מחליפו בראשות המפלגה ארטור מאס היה ראש האופוזיציה בשנים 2003 עד 2010, כשהשלטון עבר לידי הסניף הקטלני של המפלגה הסוציאליסטית הספרדית, ומאז הבחירות לפרלמנט הקטלני ב-2010 הוא עומד בראש הממשל המקומי.

ה-CiU דגל רוב שנותיו ביתר עצמאות לקטלניה בתוך המסגרת של ספרד. אולם מאז 2012 עבר לתמוך בעצמאות מלאה של קטלוניה. מאס הקדים את הבחירות בשנתיים והבטיח שאם ייבחר מחדש יוביל את קטלוניה לקראת החלטה בנושא במשאל עם.

המפלגה הייתה הגדולה ביותר בפרלמנט הקטלוני, עם 50 נציגים מתוך 135 חבריו בעקבות הבחירות של 2012, והיא שלטה בזכות הסכם עם המפלגה השנייה בגודלה, השמאל הרפובליקני של קטלוניה (ERC), שתומך בממשל שלה מבחוץ, וביוזמה למשאל עם.

למפלגה גם נציגות בפרלמנט הספרדי, שם היא זכתה בבחירות שנערכו ב-2011 ב-15 מתוך 350 הצירים בבית התחתון, ו-9 מתוך 264 חברי הסנאט.

ביוני 2015 התפרק המערך עקב מחלוקת בין המפלגות המרכיבות אותה לגבי עצמאות קטלוניה.

## קישורים חיצוניים

* 
* 

## הערות שוליים

קטגוריה:קטלוניה
קטגוריה:ספרד: מפלגות
קטגוריה:מפלגות שהוקמו ב-1978
סודות מתוקים

**סודות מתוקים** היא סדרת ספרי בישול רבת מכר של השף קונדיטורית הישראלית קרין גורן. שם הסדרה בא מתוך התוכן הייחודי שהספרים כוללים: לצד המתכונים מכיל הספר גם פטנטים קונדיטורים שונים הרלוונטיים למתכון המופיע בעמודה, כשהם ממוסגרים תחת הכותרת "סוד מתוק". את הספרים מלווים צילומים של הצלם דניאל לילה.

גורן גם מנחה תוכנית בישול בטלוויזיה הקרויה באותו שם, "סודות מתוקים". בסדרה יצאו שני חלקים. הספר השני מכיל 100 מתכונים והוא מחולק ל-5 פרקים שונים.

## קישורים חיצוניים
* סודות מתוקים, באתר הרשמי של קרין גורן
* סודות מתוקים 2, באתר הרשמי של קרין גורן
* 

קטגוריה:ספרי 2006
קטגוריה:ספרי עיון בעברית: בישול
קטגוריה:תוכניות בישול
ג'יין בארנל

**ג'יין בארנל** (באנגלית: **Jane Barnell**; 3 בינואר 1871, וילמינגטון, צפון קרוליינה - 21 ביולי 1945, ניו יורק) היא אישה מזוקנת אמריקאית שהופיעה בשם הבמה **הגברת אולגה** (**ליידי אולגה**).

## חייה
לפי מקורות שונים, ובהם המאמר "ליידי אולגה" בספרו של ג'וזף מיטשל *Up In The Old Hotel* - אמה של בארנל מכרה אותה לקרקס משפחת אוריינט הגדול (Great Orient Family Circus), שמוזג לאחר מכן תחת קרקס גדול יותר. במסע ההופעות של הקרקס הגיעה לגרמניה, ובברלין היא חלתה, ועקב כך ננטשה שם והושארה בבית יתומים. לאחר מכן מצא אותה בבית היתומים אביה.

בבגרותה, כאשר עבדה בחווה של סבתה, פגשה איש שרירים שעבד בקרקס אשר הזמין אותה להצטרף לקרקס של ג'ון רובינסון (John Robinson's Circus). היא הופיעה תחת מספר שמות במה, עד שבחרה לבסוף בשם הבמה "ליידי אולגה רודריק" (Lady Olga Roderick). באותה תקופה היה הזקן שלה באורך 33 ס"מ.

במשך תקופה מסוימת ערכה ליידי אולגה סיבובי הופעות עם מספר קרקסים, ובהם קרקס האחים רינגלינג, ולאחר מכן הצטרפה למופע המוזרויות של "מוזיאון האברט" (Hubert's Museum) בטיימס סקוור, ניו יורק. היא הופיעה בכמה סרטי קולנוע, ובהם בולט הסרט "פריקס" (1932) בבימויו של טוד בראונינג. לפי הסרט התיעודי במארז ה-DVD של הסרט (*Freaks: The Sideshow Cinema*, 2004), היא לא הייתה שבעת רצון מהדרך שבה הוצג עולם מופעי השוליים בסרט.

בארנל נישאה ארבע פעמים. נישואיה האחרונים היו לתומאס או'בויל (Thomas O'Boyle), מי שנחשב למנהלה, וששימש במהלך הקריירה ליצן בקרקס וכרוז במופע השוליים של מוזיאון האברט.

## קישורים חיצוניים

קטגוריה:אמריקאים ילידי קרוליינה הצפונית
קטגוריה:אמני מופעי שוליים
קטגוריה:נכים אמריקאים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:נשים מזוקנות
קטגוריה:אמריקאיות שנולדו ב-1871
קטגוריה:אמריקאים שנולדו ב-1871
קטגוריה:אמריקאיות שנפטרו ב-1945
קטגוריה:אמריקאים שנפטרו ב-1945
אליזבת' גרין, אשת החסידה

**אליזבת' גרין, אשת החסידה** (באנגלית: **Elizabeth Green the Stork Woman**; 10 באוקטובר 1905, ספרינגפילד, מסצ'וסטס, ארצות הברית - 9 במאי 2001), הידועה גם בשם **בטי גרין** (**Betty Green**), הייתה אמנית מופעי שוליים אמריקאית שהוצגה לקהל כ"חסידה אנושית" במופעים בראשית המאה ה-20.

אף על פי שהפרעה גנטית היא הסיבה לעיוותה הגופני, היא סבלה גם מפיגור שכלי קל. עם זאת, לא היו לה בעיות רפואיות אחרות. הכינוי "אשת חסידה" מקורו באף הגדול והארוך שלה ובמבנה העצמות הדק.

גרין הייתה הראשונה שהופיעה במופעי השוליים בשם הבמה "קו-קו אשת הציפור", במסגרת קרקס האחים רינגלינג. המופע שלה היה בעיקרו מופע קומי, ובו רקדה בבגד גוף מכוסה בנוצות, לרגליה "רגלי ציפור" גדולות ועל ראשה נוצה ארוכה. יש הטוענים כי גרין הייתה אחת מאלו שעמדו בכניסה לקרקס והזמינו את העוברים והשבים להיכנס למופע, בשל היותה אחת מ"פריקים" שנראו יחסית "פחות מוזרים". היא כונתה גם בשם "מולינה ראש הסיכה", אם כי ייתכן ששם זה נבע רק מהרצון להבדיל בינה ובין קו-קו אשת הציפור, שהופיעה לצדה בסט של הסרט "פריקס", ושהייתה בתפקיד דומה.

היא ידועה בעיקר בשל הופעתה בסרט "פריקס" בבימויו של טוד בראונינג משנת 1932, בתפקיד "אשת החסידה". בערך בזמן שבו לוהקה לתפקיד, לוהקה לסרט גם מיני וולסי , אמנית הקרקס שהייתה ידועה בשם קו-קו אשת הציפור. לא ידוע מה הייתה תגובתה של גרין ל"תחרות" החדשה שלה, אך לאחר מכן היא חזרה להופיע תחת השם קו-קו אשת הציפור. מיני, ולא אליזבת' גרין, היא זו שמזוהה בדרך כלל עם שם הבמה "קו-קו אשת הציפור", מאחר שהיא זו שרקדה על שולחן הסעודה בסצנה המפורסמת בסרט.

## קישורים חיצוניים
* ביוגרפיה, באתר Phreeque.com

קטגוריה:אמריקאים ילידי מסצ'וסטס
קטגוריה:אמני מופעי שוליים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:נכים אמריקאים
קטגוריה:חסידה בתרבות
קטגוריה:אמריקאיות שנולדו ב-1905
קטגוריה:אמריקאים שנולדו ב-1905
קטגוריה:אמריקאיות שנפטרו ב-2001
קטגוריה:אמריקאים שנפטרו ב-2001
ילדודס (אתר אינטרנט)

שמאל|ממוזער|220px|העמוד הראשי של האתר <small>(29 במאי 2013)</small>
**ילדודס** הוא אתר אינטרנט חינוכי ודתי לילדים, המכיל סרטים ושירים לצפייה ישירה (תחת הכותרת 'טלדודס'), משחקי מחשב, פורום לילדים, בדיחות ופעילויות כגון דפי ציור לצביעה עבור ילדים קטנים.

ילדודס הוא אתר מבית ערוץ 7 (בדומה לערוץ מאיר לילדים של מכון מאיר), המיועד לילדים בגילאי 5 עד 14. יוצרי התוכנית ילדודס הם הרב שלומי רוזנטל ויוני קמפינסקי.

האתר מכין תכנים חינוכיים עם מסרים יהודיים, כגון שמירת שבת, חגים ואמונה באלוהים. באתר ישנם סרטי וידאו לצפייה ישירה תחת הכותרת 'טלדודס' (הלחם המילים "טלוויזיה" ו"ילדודס"), משחקים חינוכיים, בדיחות שהילדים מעלים לאתר, פורום לילדים ודפי צביעה לילדים קטנים.

## טלדודס
"טלדודס" היא תוכנית טלוויזיה לילדים מבית ערוץ 7. בכ"ט בתמוז תשע"ב, 19 ביולי 2012, חגגה טלדודס מאתיים תוכניות. 

בטלדודס מספר סוגי תוכניות:
* "הרב שלומי מספר" - סיפורים מפי הרב שלומי רוזנטל, מיוצרי התוכנית. הסיפורים בעלי מסר חינוכי ואופי יהודי, ובין השאר מספרים על רבנים צדיקים, חסידים שחירפו נפשם ללימוד תורה ועוד.
* "החברים מגבעה שבע" - תוכנית בה מוצגות חידות לילדים, על ידי בובות דמויות ציפורים, בהשתתפות יוני קמפינסקי, מיוצרי התוכנית, היוצר גם את הקומיקס "אפרים" באתר. בתוכנית מוצגות שאלות לילדים הצופים בבית, בנושא פרשת השבוע, כאשר לפני כל פרשה מביאה התוכנית חידה על הפרשה.
* "תרבות, מוזיקה ופנאי" לילדים - מדור בו מוצגים הופעות, ראיונות ושירים עם אומני המוזיקה היהודית. בין הראיונות: "כוכבי יאלילי לראשונה בישראל", "שלמה כץ על הכוחות שאחרי החגים", ו"ליפא שמלצר מצדיע לחיילי הנח"ל החרדי".
* "פרקי בובות" - סדרה בה מופיעות בובות דמויות אנוש, בהשתתפות הרב בני לאו המשוחח עימן ומקריא להן סיפורים. הסדרה מותאמת גם לילדים קטנים. 
* "משפט לעם" - מדי יום שני מתפרסם סרטון ובו שאלה בתחום דיני ממונות (חפצים, כספים וכדומה) המותאמת במיוחד לילדים. הילדים מוזמנים לשלוח טופס אל מכון משפט העם (שמוציא בשיתוף ערוץ 7 את הפרקים בסדרה זו), ולהשתתף בהגרלה נושאת פרסים מתנת "כפר השעשועים". את הבובות שבחידה מפעיל הבובנאי לן לויט.

## מדורים נוספים בילדודס
מדורים נוספים בילדודס הם:
* משחקים - משחקים חינוכיים לילדים, עם הוראות הפעלה ומקשים הדרושים למשחקים. האתר מכיל ברובו משחקים מבית היוצר "גלים".
* ציורים לילדים - ציורי צביעה לילדים הניתנים להדפסה או לצביעה במחשב.
* בדיחות - בדיחות שילדים מעלים לאתר. בנוסף, במדור "הטוב הרע והמרקע" מועלים סרטונים משעשעים לילדים.
* פורום - פורום לילדים, בו מועלים נושאים בהם ילדים עוסקים ומתעניינים. בפורום אפשר להגיב על שרשור קיים, או ליצור שרשור חדש. 

## לקריאה נוספת
* כתבה על ילדודס במוסף אתנחתא של העיתון בשבע.
* העיתון בשבע, מוסף אתנחתא - מדור הילדים.

## קישורים חיצוניים
* אתר ילדודס 

## הערות שוליים

קטגוריה:ערוץ 7
קטגוריה:אתרי אינטרנט ישראליים
קטגוריה:אתרי אינטרנט דתיים
מנחם אילן

**מנחם אילן** (1931 – 17 באוגוסט 2024) היה משפטן ישראלי שכיהן כנשיא בית המשפט המחוזי בתל אביב בשנים 1995–2000 וכשופט בפועל בבית המשפט העליון.

## ביוגרפיה
אילן נולד בתל אביב, למד בבית הספר תחכמוני ולאחר מכן בישיבת בני עקיבא כפר הרואה. לאחר שירות בצה"ל בשנים 1949–1950 למד משפטים בבית הספר הגבוה למשפט ולכלכלה והוסמך כעורך דין ביולי 1958. אילן עבד מספר שנים בפרקליטות המדינה כעוזר פרקליט המחוז, ובין השאר הופיע כתובע במשפטו של שלמה וינקרוט בפני השופט אליעזר מלחי, דבר שהביא אותו לאחר שנים, בהיותו כבר שופט, להופיע כעד תביעה במשפטו של מלחי. לאחר תקופה קצרה כעורך דין פרטי בשנים 1962–1963, נתמנה בתחילת 1964 לשופט בבית משפט השלום בתל אביב. בספטמבר 1976 קודם אילן לבית המשפט המחוזי. אילן דן במספר משפטי שוחד מפורסמים, שהנודע בהם היה משפטו השני של אשר ידלין, בו זיכה אילן את ידלין מכל אשמה. במשפט נוסף זיכה אדם שהציע טובות הנאה לחבר מועצת עיריית בת ים כדי שיעבור למפלגה אחרת, מאשמת הצעת שוחד, בקובעו, על פי החוק באותם ימים, שהצעה כזאת כלל איננה שוחד. בשנת 1992 מונה אילן לסגן נשיא בית המשפט המחוזי בתל אביב, ובשנת 1995 מונה לנשיא בית המשפט. בשנת 2000 פרש אילן לגמלאות. לאחר פרישתו עסק בגישור, וכיהן בוועדות ציבוריות שונות, בהן הוועדה הציבורית לפי חוק מימון מפלגות.

אילן נתמנה לשופט בפועל בבית המשפט העליון בספטמבר 1998 לתקופה של מספר חודשים. בתקופת כהונתו בעליון היה בין שופטי הרוב שהכריעו נגד הסגרתו של סמואל שיינביין לארצות הברית, עקב היותו אזרח ישראלי, למרות שהתגורר כל חייו בארצות הברית.

אילן ניהל אורח חיים דתי.

נפטר באוגוסט 2024.

## קישורים חיצוניים
* 
* 

## הערות שוליים

קטגוריה:שופטים במינוי זמני בבית המשפט העליון
קטגוריה:נשיאי בית המשפט המחוזי בתל אביב
קטגוריה:שופטי בית משפט השלום בתל אביב
קטגוריה:בוגרי בית הספר הגבוה למשפט ולכלכלה
קטגוריה:בוגרי בית הספר תחכמוני (תל אביב)
קטגוריה:בוגרי ישיבת כפר הרא"ה
קטגוריה:אנשי היישוב ילידי הארץ
קטגוריה:ישראלים שנולדו ב-1931
קטגוריה:ישראלים שנפטרו ב-2024
קטגוריה:אישים הקבורים בבית הקברות סגולה
דינה פלפל

**דינה פלפל** (נולדה ב-8 באוגוסט 1939) היא מדענית וחוקרת ישראלית, פרופסור אמריטה במחלקה לאפידמיולוגיה באוניברסיטת בן-גוריון בנגב.

## ביוגרפיה
נולדה בישראל, בתו של הרב נסים דוד עזראן. אמה, אביגיל, היא בת הרב יוסף שלוש, מרבני ישיבת פורת יוסף ורב העדה המערבית בירושלים ונכדת הרב דוד שלוש, ראש ישיבה במרקש. נישאה ליהושע פלפל, לימים נשיא בית המשפט המחוזי בבאר שבע.

בשנת 1985 קבלה תואר דוקטור בבריאות הציבור מהאוניברסיטה העברית בירושלים. בשנת 1975 החלה לעבוד באוניברסיטת בן-גוריון בנגב. בין השנים 1977–2007 שימשה כמרצה וכחוקרת במחלקה לאפידמיולוגיה באוניברסיטה.

בשנת 2005 הייתה חברת ועדת ההיגוי של דו"ח כללי על מצב הבריאות בנגב. כיהנה כיו"ר האגודה הישראלית לאפידמיולוגיה.

היא אם לארבעה ומתגוררת בעומר. אחותה, חנה-צביה, היא אשת הראשון לציון והרב הראשי לישראל לשעבר הרב מרדכי אליהו. בנה הוא פרופ' יצחק (צחי) פלפל, גנטיקאי במכון ויצמן למדע.

## קישורים חיצוניים

## הערות שוליים

קטגוריה:סגל אוניברסיטת בן-גוריון בנגב: מדעי הבריאות
קטגוריה:משפחת יוסף שלוש
קטגוריה:אפידמיולוגיות ישראליות
קטגוריה:אפידמיולוגים ישראלים
קטגוריה:משפחת עזראן
קטגוריה:עומר: אישים
קטגוריה:ישראליות שנולדו ב-1939
קטגוריה:ישראלים שנולדו ב-1939
קטגוריה:מדענים ישראלים
שלמה בן אליהו (מנכ"ל)

**שלמה בן אליהו** (נולד ב-4 בנובמבר 1955) הוא איש ניהול ישראלי. כיהן כמנכ"ל המשרד לביטחון לאומי, מנכ"ל משרד החקלאות ופיתוח הכפר, כמנכ"ל משרד הבינוי, מנכ"ל מינהל מקרקעי ישראל וראש המחלקה להתיישבות בסוכנות היהודית.

## ביוגרפיה
נולד בישראל, בנם הבכור של הרב מרדכי וצביה חנה אליהו ואחיהם של הרבנים שמואל ויוסף אליהו.

שירת בצה"ל במסלול ישיבת הסדר כמפקד טנק בחיל השריון. בשירות המילואים שירת כקצין בדרגת רב-סרן ברבנות הצבאית כמפקד קורסים להכשרת קצינים. סיים תואר ראשון במשפטים באוניברסיטת בר-אילן והוסמך כעורך דין ב-1983. במשך מספר שנים פעל כעורך דין עצמאי והתמחה בתחום הנדל"ן.

בשנת 1999 התמנה למנכ"ל משרד השיכון, וכיהן בתפקיד במשך שנה וחצי. בשנת 2001 התמנה למנכ"ל מינהל מקרקעי ישראל, וכעבור ארבעה חודשים פרש מתפקידו לאחר שלא נענו דרישותיו לחופש פעולה וסמכויות ביצועיות.

בשנת 2002 התמנה לראשות החטיבה להתיישבות בסוכנות היהודית. בתקופתו התבצעה תוכנית ההתנתקות והוא היה אמור לקבל לידיו את הטיפול במפונים מגוש קטיף, אך הוא סירב לטפל בנושא מסיבות אידאולוגיות ובעקבות זאת הוקמה מנהלת סל"ע. בשנת 2006 פרש מתפקידו.

במשך מספר שנים עסק בייעוץ לחברות עסקיות. בשנת 2012 התמנה לממלא מקום מנכ"ל חברת מוריה - החברה לפיתוח ירושלים.

בן אליהו שימש דירקטור במספר חברות ובהן מינהל מקרקעי ישראל ורשות הנמלים והרכבות. כמו כן עמד בראשות כמה ועדות ממשלתיות.

באפריל 2013 התמנה למנכ"ל משרד הבינוי והשיכון, תחת השר אורי אריאל מהבית היהודי. הוא הצהיר כי לדעתו דיור ציבורי צריך להיות מוגבל לנכים בלבד וכי הפתרון למחוסרי דיור ברשימת ההמתנה צריך לבוא באמצעות סיוע לשכירת דירה בשוק הפרטי .

ביולי 2015 מונה למנכ"ל משרד החקלאות ופיתוח הכפר. באוקטובר 2016, בעת ביקור ראש ממשלת רוסיה, דמיטרי מדבדב בישראל, המליץ שלמה בן אליהו, על פי בקשתו של השר אריאל, על מתן מזל"ט ששימש את מכון וולקני כמתנה למדבדב. החלטה זו ספגה ביקורת רבה. בן אליהו אמר שההצעה למסור את הרחפן לרוסים נאמרה על ידי אריאל בבדיחות הדעת וגם אישורו ניתן בבדיחות הדעת, ואילו הרוסים לקחו זאת ברצינות. היועץ המשפטי לממשלה המליץ לנציב שירות המדינה לפתוח בהליך משמעתי כנגד המנכ"ל.

בינואר 2017 הורשע בן אליהו בדין משמעתי ונענש בנזיפה חמורה, על שהשמיט פרטים אודות רכושו בהצהרות שהגיש לקראת כניסתו לתפקיד מנכ"ל משרד הבינוי והשיכון.

בינואר 2023, עם כינונה של ממשלת ישראל השלושים ושבע, החליט השר לביטחון לאומי איתמר בן גביר למנות את בן אליהו למנכ"ל המשרד. בספטמבר 2023 הודיע על התפטרותו מהתפקיד.

נשוי לטובה ואב לארבעה. מתגורר בשכונת הר נוף בירושלים.

## אילן יוחסין
### משפחת אביו

### משפחת אמו

## קישורים חיצוניים
* 
* 

## הערות שוליים

קטגוריה:עורכי דין ישראלים
קטגוריה:מנכ"לי משרד הבינוי והשיכון
קטגוריה:מנכ"לי משרד החקלאות
קטגוריה:מנכ"לי מינהל מקרקעי ישראל
קטגוריה:עובדי הסוכנות היהודית
קטגוריה:דירקטורים ישראלים
קטגוריה:מנכ"לים ישראלים
קטגוריה:מורשעים בדין משמעתי בישראל
קטגוריה:משפחת יוסף שלוש
קטגוריה:משפחת אליהו
קטגוריה:חיילי הרבנות הצבאית
קטגוריה:בוגרי אוניברסיטת בר-אילן: משפטים
קטגוריה:הר נוף: אישים
קטגוריה:משפחת עזראן
קטגוריה:ישראלים שנולדו ב-1955
CD+G

**CD+G** (ידוע גם בתור **CD+Graphics**) הוא סוג מיוחד של תקליטור אודיו שמסוגל להציג גרפיקה ברזולוציה נמוכה בנוסף להשמעה של רצועות האודיו המאוחסנות על גבי התקליטור, במידה שהתקליטורים מהסוג הזה מנוגנים בנגן שתומך בהתקן זה. תקליטורים מהסוג CD+G נמצאים בעיקר בשימוש במכונות קריוקי אשר מסתמכות רק על כך שהתקליטורים המנוגנים בהם יהיו בפורמט זה על מנת להציג על המסך את מילות השירים הכלולים בתקליטור.

ניתן לנגן גם את התקליטורים מסוג CD+G בנגני תקליטורים אודיו סטנדרטיים, אך רק כאשר מנגנים אותם בנגני תקליטור מיוחדים התומכים בהתקן CD+G, ניתן לצפות גם באלמנטים הגרפיים המאוחסנים על גבי התקליטורים (לרוב נגני התקליטורים התומכים בהתקן CD+G מחוברים למסך טלוויזיה או צג מחשב).

על אף שלרוב נעשה שימוש בתקליטורים מסוג CD+G במכונות קריוקי לאורך השנים יצאו לשווקים מכשירים אחרים התומכים גם בפורמט זה. מבין המכשירים הבולטים שמסוגלים להציג את המידע הגרפי המאוחסן בתקליטורי ה-CD+G ניתן למנות מספר מכשירים בולטים שיצאו לשווקים במהלך שנות ה-90 של המאה ה-20 בהם נגן התקליטורים CD-i מבית פיליפס, קונסולת משחקי הווידאו Sega Saturn וקונסולת המשחקים 3DO. מתחילת העשור הראשון של המאה ה-21 ועד היום חברות שונות מייצרות נגני DVD התומכים בפורמט זה. כמו כן, החל מתחילת העשור הראשון של המאה ה-21 ישנם גם תוכנות מחשב שונות המסוגלות לנגן תקליטורים בפורמט זה במחשבים הביתיים.

תקליטורי CD+G מכילים גרפיקה צבעונית בעלת 16 צבעים בלבד (4-ביט) המוצגת ברזולוציה של 300 x 216 פיקסלים. בדומה לתקליטורי אודיו סטנדרטיים, גם תקליטורי CD+G מכילים בסביבות 15–20 שירים בכל תקליטור.

תקליטור ה-CD+G המסחרי הראשון בהיסטוריה שיצא לשווקים, היה "Eat or Be Eaten" מאת The Firesign Theatre שיצא לשווקים במהלך שנת 1985.

קיימים תוכנות מחשב שונות המאפשרות למשתמשים בהם לייצר תקליטורים מסוג CD+G ולגרום לכך שהמילים של השירים יוצגו על גבי המסך במקביל להשמעת השירים שבתקליטור.

## אלבומים בולטים שפורסמו בפורמט CD+G
* Silvertone – אלבום הבכורה של זמר הרוק האמריקני כריס אייזק אשר יצא לשווקים בשנת 1985.
* Smash Hits – אלבום האוסף של להקת הרוק האמריקנית-בריטית The Jimi Hendrix Experience, בהנהגתו של הגיטריסט ג'ימי הנדריקס, אשר יצא לשווקים בשנת 1988.
* Naked - אלבום האולפן ה-8 והאחרון של להקת הגל החדש האמריקנית Talking Heads שיצא לשווקים בשנת 1988.
* The Breathtaking Blue – אלבום האולפן השלישי של להקת הסינת'פופ הגרמנית המצליחה אלפאוויל שיצא לשווקים בשנת 1989.
* Behind the Mask - אלבום האולפן ה-15 של להקת הרוק האמריקנית-בריטית פליטווד מק שיצא לשווקים בשנת 1990.

## ראו גם
* MP3+G
* קריוקי
* תקליטור

## קישורים חיצוניים

קטגוריה:מדיה אופטית
קטגוריה:קריוקי
סוף.

**סוף.** (באנגלית: **This Is the End**) הוא סרט קומדיה אמריקאי, הסרט הראשון שבוים על ידי סת' רוגן ואוון גולדברג. הסרט יצא לאקרנים ב-12 ביוני 2013. הסרט היה לשובר קופות כבר בסוף השבוע הראשון להקרנתו והוא רווחי ביותר ביחס לתקציבו.

## תקציר העלילה
לאחר סדרה של אירועים קטסטרופליים משונים שהרסו את לוס אנג'לס, שישה חברים נלכדים בביתו של חברם, ג'יימס פרנקו, אחרי מסיבה פרועה שערכו. כעת, כשהעולם בחוץ מתפרק, האספקה האוזלת והדיכאון בבית מאיימים לקרוע את החברות מבפנים, נאלצת בסופו של דבר החבורה לעזוב את הבית ולהתמודד עם המציאות.

## צוות השחקנים
השחקנים ברשימה מגלמים גרסאות מוקצנות של עצמם.

### בתפקידים ראשיים
* ג'יימס פרנקו
* ג'יי בארושל
* סת' רוגן
* ג'ונה היל
* דני מקברייד
* קרייג רובינסון

### בתפקידים משניים
* אמה ווטסון
* מייקל סרה
* צ'נינג טייטום
* כריס מינץ-פלאס
* קווין הארט
* ג'ייסון סיגל
* ריהאנה
* פול ראד
* עזיז אנסרי
* דייוויד קרומהולץ
* הבקסטריט בויז

## ביקורות
באתר של המבקר רוג'ר איברט ניתן לסרט 3.5 כוכבים מתוך 4 ונכתב שהסרט מצחיק, כיפי, מותח ומשוחק היטב.

גם בישראל הסרט התקבל בביקורות חיוביות. באתר seret כתב המבקר יאיר הוכנר כי הסרט פרוע וכייפי, בעיתון הארץ נכתב שזהו הסרט "המרענן" של הקיץ. באתר ynet נכתב כי הסרט הוא מאוד מצחיק ועם השנים הוא יקבל מעמד של סרט פולחן. מוסף 7 לילות של עיתון ידיעות אחרונות הכתיר את הסרט כאחת מקומדיות הטובות והחכמות של העשור.

## פרסים
*טקס פרסי הקומדיה האמריקני: הסרט המצחיק ביותר – **זכייה**
*טקס פרסי הקומדיה האמריקני: הבמאים הטובים ביותר לסרט קומדיה (סת' רוגן ואוון גולדברג) – **זכייה**
*טקס פרסי הקומדיה האמריקני: התסריט הטוב ביותר לסרט קומדיה (סת' רוגן ואוון גולדברג) – **מועמדות**
*טקס פרסי הקומדיה האמריקני: השחקן הקומי הטוב ביותר (סת' רוגן) – **מועמדות**
*טקס פרסי הקומדיה האמריקני: שחקן המשנה הקומי הטוב ביותר (ג'ונה היל) – **מועמדות**
*טקס פרסי הקומדיה האמריקני: שחקן המשנה הקומי הטוב ביותר (דני מקברייד) – **מועמדות**
*טקס פרסי הקומדיה האמריקני: שחקנית המשנה הקומית הטובה ביותר (אמה ווטסון) – **מועמדות**
*טקס פרסי ה-mtv: הרגע המוזיקלי הטוב ביותר (הבקסטריט בויז, סת' רוגן, קרייג רובינסון וג'יי בארושל) – **זכייה**
*טקס פרסי ה-mtv: הקרב הטוב ביותר (ג'יימס פרנקו, סת' רוגן וג'ונה היל) – **מועמדות**

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי 2013
קטגוריה:סרטי אימה מ-2013
קטגוריה:סרטי קומדיה
קטגוריה:סרטי דרמה אמריקאיים
קטגוריה:סרטי מתח אמריקאיים
קטגוריה:סרטים אפוקליפטיים
קטגוריה:סרטי קולומביה
קטגוריה:סרטים על מוות
קטגוריה:סרטים על החיים שלאחר המוות
MP3+G

**MP3+G** הוא פורמט קובץ של שירי קריוקי שנוצר במטרה שאפשר יהיה לנגן על גבי מחשבים אישיים בקלות ובזריזות קובצי אודיו מסוג MP3 בשילוב תצוגה של מידע גרפי בסיסי (כגון מילות שירים) מסוג CD+G.

הפורמט משלב שימוש בקובצי אודיו בפורמט MP3 בתוספת קובץ CD+G גולמי המכיל מידע גרפי בסיסי. כל שיר בפורמט MP3+G מורכב בפועל משני קבצים דיגיטליים שונים בעלי שם קובץ זהה וסיומת קובץ שונה - קובץ MP3 וקובץ CDG. גודלם הקטן של קובצי MP3 ואיכות השמע הגבוהה יחסית שלהם הפכה ברבות השנים את השימוש בשירי קריוקי בפורמט MP3+G לנפוץ בהרבה מאשר שירי קריוקי בתקליטורי CD+G וזאת משום שקובץ של שיר בפורמט זה תופסים בסביבות שמינית משטח האחסון אשר אותו השיר היה תופס על גבי תקליטור CD+G סטנדרטי. 

את קובצי ה-CD+G עם מילות השירים ניתן לייצר באמצעות תוכנות עריכה מיוחדות המאפשרות למשתמשים בהם ליצור אלמנטים גרפיים שונים, ובהם תצוגה של מילות השירים, על מנת שאלו ינוגנו במקביל לנגינת קובץ MP3 מסוים.

התוכנה WinCDG, אשר הייתה התוכנה הראשונה שמסוגלת לנגן קבצים בפורמט MP3+G, פורסמה לראשונה בינואר 1998. על אף שבתחילה התוכנות שמנגנות פורמט זה פעלו רק במידה שבאותה המחיצה היו מאוחסנים גם קובץ ה-MP3 וגם קובץ ה-CDG, לאורך השנים רוב התוכנות אשר מסוגלות לנגן פורמט זה תוכנתו באופן בו הם מסוגלות לקרוא קובצי ZIP בודדים המכילים הן את קובץ ה-MP3 של השיר והן את קובץ ה-CDG של השיר בצורה דחוסה.

כמו כן, ישנן גם תוכנות מחשב שונות המאפשרות לצרוב שירי קריוקי בפורמט MP3+G על גבי תקליטור CD+G (בסביבות 15-20 שירים על גבי כל תקליטור) על מנת להפעילו במכונות הקריוקי הסטנדטיות.

זהו אחד הפורמטים הנפוצים ביותר לנגינת שירי קריוקי במחשב האישי.

## ראו גם
* CD+G
* קריוקי

## הערות שוליים

קטגוריה:פורמטי קבצים
קטגוריה:קריוקי
סקאומורפיזם

[ממוזער|דוגמה ל[יישום מחשב|אפליקציית אנדרואיד המשתמשת במד חוגה אנלוגי]]
**סקאומורפיזם** (מיוונית: סקאוס, σκεῦος- כלי, מורפוס, μορφή - צורה) או **סקאומורף** הוא אלמנט בעיצוב של מוצר חדש המחקה עיצוב המדמה את הפונקציונליות של המוצר המקורי.

השימוש בסקאומורפיזם נעשה בכוונת תחילה על מנת לאפשר למשתמש, על אף השימוש במוצר חדש, להרגיש שהוא צופה ומשתמש במראה הישן והנוח שהוא רגיל אליו. דוגמה לכך היא פלסטיק דמוי עץ, המשמש לרהיטים. הגדרה אחרת למושג היא יצירת מוצר חדש מחומרים חדשים המשמש לאותם השימושים של המוצר המקורי.

## סקאומורפיזם פיזי

מוצרים זולים המנסים לחקות מוצרים יקרי ערך, כדוגמת חיקויי כלי אוכל ממתכת, יוצרו בעבר מקרמיקה, הזולה משמעותית.

כיום נהוג לייצר מוצרים רבים מפלסטיק ולשוות לו מראה של חומרים שונים, כגון עץ או מתכת, בעלות הנמוכה מייצור בעזרת החומר המקורי. לדוגמה, אריחי פרקט לרצפה, כפתורים לביגוד, נורות חשמל המדמות נרות, ויניל דמוי עור לריהוט וביגוד.

## סקאומורפיזם בממשק משתמש במחשב

תוכנות מחשב רבות משתמשות בממשק משתמש סקאומורפי המדמה עצמים מהעולם האמיתי. דוגמאות לכך הן תוכנות לוח שנה המדמות לוח שנה מודפס, תוכנות ניהול רשימות המדמות לוח כתיבה צהוב או פתקים. כמו כן שימוש במדי חוגה ותצוגות אנלוגיות שונות.

פרוטיגר אירו מהווה דוגמה של ממשק מחשב עם תכונות של סקאומורפיזם.

## קישורים חיצוניים

קטגוריה:עיצוב תעשייתי
דן זקהיים

**דן (דני) זקהיים** (13 במאי 1958 – 22 בפברואר 1994) היה אמן מיצג ופסל ישראלי. ממקדמי אמנות המיצג בישראל.

## ביוגרפיה
דן זקהיים נולד בשנת 1958 בתל אביב, כאח צעיר של רון (רוני)(1953-2020), ואח גדול של אסתי . בנעוריו למד בתיכון תלמה ילין. בשנת 1983 שב לישראל מלימודי אמנות באוניברסיטת קונקורדיה בקנדה ושימש כארט דירקטור וכמעצב גרפי עד 1985.
בשנת 1988 הקים, ביחד עם תמר רבן וענת שן, עמותה בשם "מקלט 209", שביקשה לקדם את אמנות המיצג בישראל.

לצד מייצגים שנשאו אופי טקסי ושמאניסטי, כגון "להירדם על פטמת יער" (1987), יצר זקהיים מיצגים בעלי אופי פוסט-מודרני וספקטקולרי, כגון "מפלגת בבל", המדגישים אלמנטים של מלאכותיות. בעבודות אחרות יצר טשטוש מכוון בין האמנות לחיים היום-יומיים.

בשנת 1987 התגלה בגופו נגיף ה-HIV. תחת השפעה זו יצר סדרה של עבודות בהן בלט המוות כמוטיב מרכזי.

אשתו, קרול גודין, הייתה המעצבת הראשונה של בית האופנה "קום איל פו".

דן זקהיים נפטר בשנת 1994 כתוצאה מגידול במוח, שנגרם ממחלת האיידס. הוא נקבר בבית העלמין קריית שאול.

בשנת 2004 נערכה בגלריה האוניברסיטאית באוניברסיטת תל אביב תערוכה רטרוספקטיבית ליצירותיו. ארכיונו של זקהיים נתרם בשנת 2016–2017 על ידי קרול גודין לארכיון לתיעוד ולחקר האמנות בישראל ע"ש משה ציפר ("בית ציפר") באוניברסיטת תל אביב.

בתחילת 2023 הועלתה תערוכה מיצירותיו בחנות "קום איל פו" בנמל תל אביב, שנוצרה מאוסף יצירות שנמצאו ברחוב בראשון לציון בסוף שנת 2022.

## השכלה
*1976 – בוגר בית הספר תלמה ילין, גבעתיים
*1978-1979 – בלט קלאסי, בת דור, ת"א
*1979–1982 – תואר ראשון באמנות ומולטימדיה, אוניברסיטת קונקורדיה, מונטריאול, קנדה
*1983 – בית הספר גריי איימס לסטפס, ניו יורק, ארצות הברית
*1983 – אופנה, טלוויזיה, איפור ותיאטרון, אודרי מוריס ושות', מונטריאול, קנדה

## הוראה
*1990 – מיצג, המדרשה לאמנות, רמת השרון

## פרסים ומלגות
*1987 – פרס שני על המיצג "עקבות של מלאכים מלמעלה: תופעה", פסטיבל ישראל, ירושלים
*1991 – פרס האמן הצעיר, משרד החינוך, התרבות והספורט

## מיצגים

## תערוכות יחיד
* 2004 – "דני זקהיים: עבודות, 1980–1993", הגלריה האוניברסיטאית לאמנות, אוניברסיטת תל אביב.

## קישורים חיצוניים
* 
* 
* 
* 
* 
* 
* DANZAKHEM.COM
* וידאו "מפלגת בבל" https://www.youtube.com/watch?v=jC2fmzWcY3o g"
* וידאו "חיים-חיים" #4 https://www.youtube.com/watch?v=8pfKesOygSg
* וידאו "הוד ההעדר" https://www.youtube.com/watch?v=rw9nJvhcPVg
* וידאו " עקבות מלמעלה-תופעה" https://www.youtube.com/watch?v=pyvmRETyQsI
* וידאו "דני דין נע ונד" https://www.youtube.com/watch?v=5zwT18pQz10
* וידאו "עכשיו כאן מחר לאן" דנה תגר https://www.youtube.com/watch?v=0oJNX3m5hKY

## הערות שוליים

קטגוריה:בוגרי תלמה ילין
קטגוריה:אמני מיצג ישראלים
קטגוריה:פסלים ישראלים
קטגוריה:אישים הקבורים בבית הקברות קריית שאול
קטגוריה:ישראלים שנפטרו מאיידס
קטגוריה:ישראלים שנולדו ב-1958
קטגוריה:ישראלים שנפטרו ב-1994
לאומדון

[שמאל|ממוזער|200px|צפחת מדרום גאליה מסביבות שנת [100 המתארת את הרקולס קוטל את לאומדון (מימין)]]
**לאומדון** היה מלך טרויה לפני פריאמוס בנו. הוא בנה את החומה הגדולה של טרויה.

## הרקולס ולאומדון
על מנת לבנות את החומה הגדולה של טרויה נעזר לאומדון באלים אפולו ופוסידון. לאחר בניית החומה הוא סירב להעניק להם את הזבח המוסכם, צעד שהוביל להטלת קללות על העיר מידי האלים. אפולו הטיל על העיר מגפה קשה ופוסידון שילח בה מפלצת ים נוראה שקטלה אנשים שירדו אל החוף. בנבואה נאמר ללאומדון כי הוא צריך להקריב את בתו הסיונה למפלצת הים ובכך להסיר את הקללה.

במסעותיו עם הארגונאוטים נתקל הרקולס בהסיונה הכבולה לסלע בים, שחרר אותה והוביל אותה חזרה לטרויה. הוא כרת עם אביה עסקה בה יתן לאומדון את סוסיו בני האלמוות, אותם קיבל מזאוס, בתמורה לכך שהרקולס יקטול את מפלצת הים. הרקולס הרג את המפלצת אך לאומדון סירב לתת את הסוסים. בתגובה, כבש הרקולס את טרויה ולקח את הסיונה איתו. מאוחר יותר, הוא נתן אותה במתנה לחברו טלאמון.

בנו של לאומדון מנימפת מים (Ναϊάδες) סטרימו (Στρυμώ) הוא טיתונוס.

## קישורים חיצוניים

* 

קטגוריה:מלכים מהמיתולוגיה היוונית